Darul Ifta' Mesir

**Darul Ifta' Mesir** (, ) merupakan sebuah badan berkaitan kerajaan dan kehakiman serta penasihat agama di Mesir, yang ditubuhkan sebagai sebuah pusat Islam dan penyelidikan perundangan agama Islam di Mesir pada tahun 1895 Masihi / 1313 Hijrah. Ia menjalankan peranan dengan menasihati dan menjadi panduan hal ehwal agama Islam menerusi fatwa yang diterbitkan seharian dan berkaitan isu semasa.

Darul Ifta' menggunakan al-Quran, hadis, dan pandangan para ilmuwan Islam silam untuk menyampaikan fatwa mengenai topik-topik yang berkaitan dengan umat Islam kontemporari. Fatwa-fatwanya mempengaruhi masyarakat Muslim Sunni di Mesir dan seluruh dunia.

Darul Ifta' bertanggungjawab dalam pengurusan fatwa rasmi dan juga melibatkan perkara-perkara berkaitan perundingan perundangan melibatkan hukuman mati.

## Sejarah
Darul Ifta'’ Mesir dianggap antara institusi terawal bagi institusi fatwa di dunia Islam. Ia ditubuhkan pada tahun 1895 oleh perintah tertinggi Khadiw Abbas Hilmi, dan diletakkan di bawah Kementerian Keadilan pada 21 November 1895 dengan dekri No. 10.47 Darul Ifta'’ al-Misriyyah adalah antara institusi-institusi agama yang penting di Mesir selain daripada al-Azhar al-Syarif, Universiti al-Azhar, Kementerian Agama.

Darul Ifta' Mesir bermula dengan satu bahagian di Kementerian Kehakiman Mesir. Peranan Darul Ifta'’ tidak berhenti pada ketika ini; ia tidak terhad oleh sempadan domestik tetapi melangkaui Mesir serta meliputi seluruh dunia Islam. 

## Fungsi
Fungsi utama Darul Ifta' terbahagi kepada dua perkara utama iaitu fungsi berkaitan hal ehwal agama dan berkaitan undang-undang.

* Fungsi berkaitan hal ehwal agama
** Menerima soalan dan menjawabnya dalam pelbagai bahasa
** Melihat anak bulan dan menentukan permulaan awal bulan Islam sepanjang tahun
** Latihan kepada pelajar asing dalam bidang kefatwaan
** Mengeluarkan kenyatan-kenyataan rasmi dalam isu-isu agama
** Mengendalikan penyelidikan
** Menjawab salah tanggapan dalam agama
** pusat pengajian jarak jauh
* . Fungsi berkaitan perundingan perundangan melibatkan hukuman mati

## ''Fatawa Islamiyah''
Bermula tahun 1980 (1400 H), Darul Ifta' mula menerbitkan *Al-Fatawa Al-Islamiyyah Min Dar Al-Ifta*  ("Fatwa-fatwa Islam daripada Darul Ifta'"). Kandungan penerbitan ini diselia oleh Majlis Tertinggi bagi Hal Ehwal Agama, sebuah badan di bawah Kementerian Wakaf Mesir. Jilid pertama buku ini membentangkan fiqh secara umum, tetapi jilid-jilid lain diterbitkan mengenai wakaf dan harta pusaka. *Fatawa Islamiyah* diterbitkan mengikut peredaran semasa, merangkumi isu-isu fiqah tradisional hingga ke waktu kini. Penyusunan buku ini adalah seperti berikut:

# Jilid 1 hingga 4: meliputi 703 fatwa, merangkumi semua disiplin ilmu fiqh tradisional dari 1895 hingga  1950.
# Jilid 5 hingga 7: meliputi 413 fatwa, merangkumi semua disiplin ilmu fiqh tradisional dari 1950 hingga 1978.
# Jilid 8 hingga 10: meliputi 209 fatwa, fokus utama kepada fatwa Syeikh Jad al-Haq pada 1978 hingga 1982.
# Jilid 11 hingga 13: meliputi  379  fatwa, fokus utama kepada Wakaf, berkisar tahun 1895 hingga  1982.
# Jilid 14 hingga 19: meliputi  1572 fatwa, fokus utama kepada harta pusaka, berkisar tahun 1895 hingga  1982.
# Jilid 20: kembali semula kepada semua disiplin ilmu berkisar tahun 1982-1986.

## Mufti Besar
Berikut adalah senarai para ulama yang pernah menjawat jawatan Mufti bagi negara Mesir dari tahun 1895 sehingga kini;
* (1895 - 1899) Syeikh Hassunah al-Nawawi
* (1899 - 1905) Imam Shaykh Muhammad Abduh
* (Nov 1905) Syeikh Abdel Kader El Rafei
* (1905 - 1914) Syeikh Bakri al-Sadafi
* (1914 - 1920) Syeikh Muhammad Bakhit al-Muti'i
* (Jul 1920 - Nov 1920) Syeikh Muhammad Ismail al-Bardisi
* (1921 - 1928) Syeikh `Abd al-Rahman Qurra`ah
* (1928 - 1945) Syeikh `Abd al-Majid Salim
* (1946 - 1950) Syeikh Hasanayn Muhammad Makhluf
* (1950 - 1952) Syeikh `Allam Nassar
* (1952 - 1954) Syeikh Hasanayn Muhammad Makhluf (Kali kedua)
* (1955 - 1960) Syeikh Hasan Ma'mun
* (1960 - 1970) Syeikh Ahmad Muhammad `Abd al-`Al Haridi
* (1970 - 1978) Syeikh Muhammad Khatir Muhhammad al-Shaykh
* (1978 - 1982) Syeikh Jad al-Haqq `Ali Jad al-Haqq
* (1982 - 1985) Syeikh `Abd al-Latif `Abd al-Ghani Hamzah
* (1986 - 1996) Dr. Muhammad Sayyid Tantawi
* (1996 - 2002) Dr. Nasr Farid Wasil
* (2002 - 2003) Dr. Ahmed Mohamed Ahmed El-Tayeb
* (Sep 2003 - Feb 2013) Professor Dr. Ali Jum'ah
* (Feb 2013 - kini) Syeikh Shawki Ibrahim Abdel-Karim Allam

## Perkembangan

### Fatwa berkaitan pandemik COVID-19
**Penjarakan fizikal ketika solat**

Darul Ifta' menegaskan bahawa tidak ada halangan terhadap penjarakan fizikal yang berlaku antara mereka yang melaksanakan solat secara berjemaah dengan kadar 1 meter atau lebih dari setiap sudut. Ini bertujuan untuk mengelakkan wabak serta langkah pencegahan dari penularan penyakit berjangkit. Solat berjemaah dalam bentuk seperti ini adalah sah, dan sama sekali tidak terkeluar dari objektif merapatkan saf. Dari sudut para jemaah masih selari (kedudukannya) dalam satu saf yang sama, yang mana mereka tidak mendahului (terkehadapan) antara satu sama lain di dalam saf.

## Lihat juga

* Presidensi Umum Penyelidikan Islam dan Kefatwaan
* Majlis Kebangsaan bagi Hal Ehwal Ugama Islam Malaysia
* Hukuman mati mengikut negara 

## Rujukan